MLDataScientist/Wikipedia-uzbek-2024-05-01 huggingface dataset:
Qassoblik jome masjidi

Qassoblik jome masjidi — Buxoro viloyati Vobkent tumanida joylashgan masjid. Masjid imom-xatibi — Abduvohid Jabborov.

Qassoblik jome masjidining eski avvalgi binosi vobkentlik hoji ota Karomatov homiyligida 1905-yilda barpo etilgan. Sovetlar davrida nurab qolgan masjid 1993-yili „Doʻstlik“ MFY Doʻstlik koʻcha 34-uyda hashar yoʻli orqali koʻchirilib keltirilib qayta bino qilingan. Masjid binosi kichkina boʻlib, atigi 50-60 nafar namozxonlarni sigʻdira olgan. Yoshi ulugʻlarning aytishicha juma hamda ikki hayit namoziga keladigan namozxonlarning koʻpchiligi yozning jazirama issiq kunlarida oftobda, qishning sovuq kunlarida qor yomgʻirda koʻchada qolgan. Bu holat anchayin noqulayliklarni keltirib chiqargan. Masjid tahoratxonasi ham talabga javob bermaydigan va koʻp sonli aholi toʻplanishiga moʻljallanmagan bino boʻlgan. Masjid qurishda ishlatilgan yogʻoch materiallari xizmat vazifasini oʻtab, jismonan eskirgani uchun xonaqoh ichida namoz oʻqish kishi hayoti uchun xavfli boʻlib qoladi. Masjidning binosi maʼnan va jismonan eskirib, foydalanish uchun yaroqsiz holga kelib qolgani tufayli, masjidni buzib, zamon talabidagi baland gumbazli, minora va barcha qulayliklari bor tahoratxonali, shuningdek, atrofida boshqa yordamchi binolar toʻldirib turiliadigan qilib barpo qilish maqsadga muvofiq deb topildi. Vobkent tumani hokimining 2018-yilning 6-martida qabul qilingan 41-sonli farmoniga asosan masjidni buzilib, oʻrnidan qayta yangidan zamonaviy hamda hamma qulayliklarga ega masjid quriladigan boʻldi. Masjidning isitish va sovitish tizimi, qurilish uchun loyiha hujjatlari hozirlandi va Oʻzbekiston musulmonlar idorasiga taqdim etildi. Idoradan tegishli ruxsatnomalar olindi hamda homiylar yordamida eski masjid binosini buzib zamon talablari asosida yangi inshoot qurishga kelishildi. Oʻzbekiston Respublikasi Vazirlar Mahkamasining 2018-yil 15-fevraldagi „Muqaddas qadamjolar, ziyoratgohlar, masjidlar va qabristonlarni obodonlashtirish ishlarini tashkil etish toʻgʻrisidagi“ 120-son qaroriga muvofiq masjidlarning eski binolarini rekontruksiya qilish boʻyicha „Yoʻl xaritasi“ga asosan masjid eski binosini buzish ishlari 2019-yilning 18-iyunidan boshlandi va 28-iyulda nihoyasiga yetdi. Vobkent tuman hokimining 2019-yil 26-iyundagi 7050-sonli qaroriga muvofiq Doʻstlik koʻchasi hududidan yangi masjidni homiylik yoʻli bilan qurish maqsadida (2340 kv. metr) yer uchastka ajratildi va hamma meʼyoriy hujjatlar tayyorlanib hajmi 4065 m³ boʻlgan 1200 kishilik namozxonlar sigʻimidagi yangi masjidning qurilish montaj ishlari oʻsha yilning 3-sentabridan boshlab yuborildi. Loyihada aks etgan 22 metrli gumbaz, 26 metrli minora, 26 oʻrinli erkaklar va 4 oʻrinli ayollar tahoratxonalari, maʼmuriyatxonalari, ombor, ayvon ham qurib bitkazildi.

Manbalar 

Buxoro viloyati
Vobkent tumani
Buxoro viloyati masjidlari
Oleg Bejenar

Oleg Valeriyevich Bejenar ( 17-sentyabr 1971-yil — 13-fevral 2023-yil) — moldaviyalik futbolchi va futbol murabbiyi.

Futbolchilik faoliyati 
Oleg Tigina-RShVSM jamoasi tarkibida futbolchilik faoliyatini boshlagan. 1991-yilda „Budjak“ (Comrat) jamoasi safiga koʻchib oʻtgan.

1992-yildan 1994-yilgacha (tanaffus bilan) Tiligul Tiraspol jamosi tarkibida oʻynaganda . Bu vaqt ichida u Kishinyovning „Dinamo-Kodru“ va „Sportul Studencesk“ klublarida ham ijara asosida toʻp surgan. 1994-yilda u Budjak tarkibiga qaytgan, biroq bir mavsumda bor-yoʻgʻi 10ta oʻyin oʻtkazib, qisqa muddatga klubni tark etgan. Keyingi yili u „A“ divizion vakili — "Migdal" (Karagasaniy) jamoasi bilan shartnoma imzolab klub tarkibiga qoʻshilgan. 1996-yilda u yana Benderijliklar safiga kelib qoʻshilgan. Oleg ikki mavsumni ijara asosida „Dinamo“da oʻtkazgan.

1997—1998-yilgi mavsumni Ukraina Ikkinchi ligasida ishtirok etadigan Dnepropetrovsk viloyatining „Metallurg“ (Novomoskovsk) jamoasi tarkibida oʻtkazgan. 1999-yilda u Tulaning „Arsenal“ klubiga taklif qilingan, ammo futbolchi klub tarkibida biror marotaba maydonga tushmagan.

2000-yilda „Nasaf“ (Qarshi) tarkibida Oʻzbekiston chempionatida 10 ta oʻyin oʻtkazgan.

2002-yilda Oleg „Selenga“ (Ulan-Ude) jamoasiga borib qoʻshilgan.

 Moldova chempionatida 88 ta oʻyin oʻtkazib, 1 ta gol urgan.
 Moldova „A“ divizionida esa 37 ta oʻyin oʻtkazgan.
 Oʻzbekiston chempionatida 10 ta oʻyin oʻtkazgan.
 Ukraina Ikkinchi ligasida 7 ta oʻyin oʻtkazdi.
 Rossiya Ikkinchi divizionida esa 10 ta oʻyin oʻtkazgan.

Murabbiylik faoliyati 
Oleg murabbiylik faoliyatini UTM Academy klubida Vitaliy Kulibabaning yordamchisi sifatida boshlagan. Oradan biroz vaqt oʻtib, 2010—2011-yilgi mavsumning ikkinchi qismida u klubni bosh murabbiy sifatida boshqargan.

2011-yilda Oleg Sergey Stroenkoning yordamchisi sifatida Zimbru jamosiga taklif qilingan va 2012-yilning yozida Zimbru jamoasi bosh murabbiyiga aylangan. Biroq, Bejenarining Zimbru jamoasi safida qolishi uzoqqa choʻzilmagan. Yevropa ligasi saralash bosqichida „Bangor City“ bilan durang oʻynagach, Oleg ishdan boʻshatilgan. 2012-yil noyabr oyida u Speranza Krihan Vekeni jamosini boshqargan. 2015-yilning iyun oyida murabbiy Kishinyovning „Dacia“ klubi murabbiylar shtabiga qoʻshilgan.

2023-yil 13-fevralda vafot etgan.

Manbalar 

1971-yilda tugʻilganlar
17-sentyabrda tugʻilganlar
2023-yilda vafot etganlar
13-fevralda vafot etganlar
SSSR futbolchilari
Moldova futbolchilari
Nasaf klubi futbolchilari
O‘zbekistondagi futbol legionerlari
Jahongir Aliyev

Jahongir Shavkatovich Aliyev ( ; 1996-yil 14-iyul ; Xoʻjand, Tojikiston) — tojikistonlik futbolchi, yarim himoyachi ampulasida oʻynaydi. 2018-yilning iyun oyidan Tojikistonning "Xoʻjand " klubi futbolchisi sifatida roʻyhatdan oʻtgan. 2015-yildan beri u Tojikiston terma jamoasi safida muntazam maydonga tushib kelmoqda.

Faoliyati 
Jahongir 11 yoshida futbol oʻynay boshlagan. Maktab chempionatida toʻp tepib yurgan vaqtida Tojikiston Ikkinchi ligasi vakili — „Qayroqqum“dan kelgan mahalliy futbol klubi murabbiyi unga eʼtibor qaratgan. Shu tariqa u Qayroqqum jamoasi tarkibida Ikkinchi ligada oʻynay boshlagan. „Qayroqqum“ning „Parvoz“ klubi bilan oʻyinida unga raqib jamoa murabbiylari qiziqish bildirishgan va Jahongir Aliyev bu jamoaga oʻtish borasida taklif olgan. 2012-yildan boshlab „Parvoz“ jamoasi bilan Tojikiston chempionatida oʻynay boshlagan. 2013-yilda u "Xoʻjand" jamoasi tarkibiga jalb qilingan, 2015-yilda Parvoz safiga qaytgan va butun mavsum davomida Tojikiston shimoliy poytaxti klubi aʼzosi boʻlgan.

2016-yil yanvar oyida Dushanbe jamoasi xisoblanadigan „Istiqlol“ safiga koʻchib oʻtgan. U 2017-yil oxirigacha „Istiqlol“da oʻynagan. 2018-yilning yanvar oyida Jahongir Oʻzbekistonning "Nasaf" klubi bilan shartnoma imzolagan. 2018-yil iyun oyida Xoʻjand jamoasi tarkibiga qaytgan.

2014-yilda yoshlar terma jamoasiga chaqiruv olgan. 2016-yildan Tojikiston yoshlar terma jamoasini sardor sifatida maydonga olib tusha boshlagan. 2015-yilning 13-oktabr kuni u Iordaniyaga qarshi oʻyinda Tojikiston terma jamoasi safida debyut qilgan. Shu paytgacha u oʻz mamlakati terma jamoasi safida 13 ta oʻyin oʻtkazgan.

Yutuqlari 
"Xoʻjand" tarkibida:

 Tojikiston vitse-chempioni: 2015-yil

„Istiqlol“ tarkibida:

 Tojkiston chempioni: 2016, 2017
 Tojikiston kubogi sohibi: 2016
 Tojikiston Super kubogi sohibi: 2016
 Tojikiston kubogi final ishtirokchisi: 2017
 tojikiston Super kubok finalchisi: 2017
 OFK kubogi finalchisi: 2017

Manbalar

Havolalar 

 Soccerway (angl.)
 Transfermarkt

1996-yilda tugʻilganlar
14-iyulda tugʻilganlar
Xoʻjandda tugʻilganlar
Yashayotgan insonlar
Tojikistonlik erkak futbolchilar
Erkak futbol yarim himoyachilari
Nasaf klubi futbolchilari
Istiqlol Dushanbe klubi futbolchilari
Tojikiston Oliy Ligasi futbolchilari
Oʻzbekiston Superligasi futbolchilari
Oʻzbekistondagi chet ellik erkak futbolchilar
Tojikiston milliy terma jamoasi erkak futbolchilari
Armand Ken Ella

Arman Ken Ella (; 1993-yil 23-fevral Duala, Kamerun) — kamerunlik futbolchi, yarim himoyachi ampulasida oʻynaydi.

Biografiyasi

Klubdagi faoliyati 
Futbolchi Ispaniyaning „Barselona“ yoshlar jamoasida oʻynagan, ammo 2011-yilning yozida jarohat olgan va uzoq vaqt futbolni tark etishga majbur boʻlgan. 2012-yil avgust oyi oxirida u „Karpati“ klubiga oʻtgan. Karpatiga koʻchib oʻtganidan keyin futbolchi asosan ikkinchi tarkibda maydonga tushgan. 2013-yil 13-sentabrda Ken Lvovning asosiy jamoasi safida debyut qilgan, debyutini u 64-daqiqada „Shaxtyor“ga qarshi kechgan gʻalabali oʻyinda Vadim Strashkevich oʻrniga zaxiradan maydonga tushgan. 2013-yil 25-sentyabrda u Lvov uchun 2014-yilgi Ukraina kubogi 1/16 doirasida Sevastopolga qarshi oʻyinda kubok oʻyinida debyut qilgan. Futbolchi urgan gol bilan jamoasi 1/8 qismiga yoʻl olgan. 2014-yil yanvar oyida Ken ijara asosida vengriyaning Kaposvar Rakocsi jamoasiga koʻchib oʻtgan. Uning jamoa bilan shartnomasi iyun oxirigacha beligilangan. 2014-yil 30-iyun kuni Vengriyadagi ijara muddati tugagach, futbolchi „erkin agent“ maqomini olgan va Lvov klubini tark etgan.

2014-yil noyabr oyida futbolchi Nou Sanch jamoasidan Polshaning „Sandetsya“ klubiga oʻtgan. Shartnoma 2015-yil 31-dekabrgacha uzaytirish imkoniyati bilan imzolangan. 2016-yil 18-fevralda tomonlarning oʻzaro kelishuviga koʻra Sandetsiya bilan shartnomani bekor qilgan va Polsha klubini tark etgan. Ken faoliyatini Janubiy Afrika Premyer-ligasining „Freed State Stars“ klubida davom ettirgan. 2017-yilning mart oyida Ken Ukraina birinchi ligasi klubi Petrovskiy Ingulets bilan shartnoma imzolagan. Jamo tarkibida 2019-yil oxirigacha toʻp surgan va barcha turnirlarda 63 ta rasmiy oʻyin oʻtkazgan, shuningdek, jamoa bilan mamlakat kubogining final bosqichiga chiqqan. 2020-yil boshida futbolchi Oʻzbekistonning „Mashal“ jamoasiga oʻtgan va keyingi yilning mart oyidgacha Oʻzbeksiton Super ligasida harakat qilgan. Oʻzbekiston klubini tark etgach Polshaning Sandetsya Birinchi liga klubi bilan shartnoma imzolagan. 2021-yil iyul oyida futbolchi Chernovtsining „Bukovyna“ futbol klubi bilan shartnoma imzolagan, u shu yilning oxirigacha jamoada oʻynagan va barcha turnirlarda 17 ta rasmiy oʻyinda maydonga tushib bitta gol urishga muvaffaq boʻlgan.

Terma jamoadagi faoliyati 
Ken Kamerun yoshlar terma jamoasi tarkibida 8 ta oʻyin oʻtkazib, 3 ta gol urishga muvaffaq boʻlgan.

Yutuqlari 

 Ukraina kubogi finalchisi (1): 2018—2019
 Ukraina Birinchi ligasining bronza medali sovrindori (1): 2019—2020

Manbalar 

1993-yilda tugʻilganlar
23-fevralda tugʻilganlar
Yashayotgan insonlar
Kamerunlik futbolchilar
Mashʼal klubi futbolchilari
Oʻzbekistondagi chet ellik erkak futbolchilar
Igor Timonyuk

Igor Olegovich Tymonyuk (1994-yil 31-mart, Brest) — belaruslik futbolchi, Brestning „Dinamo“ jamoasi himoyachisi.

Faoliyati 
2011-yildan 2013-yilgacha u „Dinamo Brest“ yoshlar jamoasida oʻynagan. 2013-yilning 4-avgust kuni Igor klubning asosiy tarkibidagi debyutini Minskning „Dinamo“ klubi bilan chempionat uchrashuvida (2:3) oʻtkazgan. Keyinchalik futbolchi jamoa uchun oʻynashda davom etgan, koʻpincha u asosiy jamoaga jalb qilingan.

2016-yilgi mavsumning birinchi yarmida u „Dinamo“ning asosiy tarkibida markaziy yoki chap qanot himoyachisi sifatida oʻynagan. Yozda Igor asosiy jamoadagi oʻrnini yoʻqotgan, faqat mavsum oxirida Adrian Avremiyaning jarohati tufayli u yana markaziy himoyachi pozitsiyasida maydonga tusha boshlagan.

2017-yilning fevral oyida futbolchi erkin agent sifatida Oʻzbekistonning „Mashʼal“ klubiga oʻtgan va u jamoa bilan bir yillik shartnoma imzolagan. 2018-yilning yanvar oyida futbolchi Slaviya Moziyryans jamoasiga sinov uchun kelgan va fevral oyida klub futbolchisiga aylangan. Asosiy oʻyinchi sifatida u Moziyryansga Birinchi ligada gʻalaba qozonishga yordam bergan.

2019-yil fevral oyida u „Brest“ jamoasiga koʻchib oʻtgan, jamoa tarkibida asosiy oyinchiga aylangan va jamoa bilan birgalikda Premyer-ligaga koʻtarilgan. 2020-yil yanvar oyida shartnoma muddati tugagach, u jamoani tark etgan.

2020-yil fevral oyida Igor Slaviya jamoasiga koʻchib oʻtgan. 2022-yilning dekabrida futbolchi shartnomasi tugagach klubni tark etgan.

2023-yilning yanvarida futbolchi Brestning „Dinamo“ jamoasiga qaytgan.

Terma jamoadagi faoliyati 
2016-yil 10-avgustda u Moldova bilan oʻrtoqlik oʻyinining birinchi yarmida (1: 1) maydonga tushgan. Bu uning yoshlar jamoasidagi yagona oʻyini boʻlgan.

Manbalar 

1994-yilda tugʻilganlar
31-martda tugʻilganlar
Yashayotgan insonlar
Belaruslik futbolchilar
Mashʼal klubi futbolchilari
O‘zbekistondagi futbol legionerlari
Eshniyoz Rustamov

Eshniyoz Rustamov (1927-yil tavallud topgan — 1985-yil vafot etgan) — Sovet Oʻzbekistonining iqtisodiy, davlat va siyosiy arbobi. Sotsialistik Mehnat Qahramoni. O‘zbekiston Kompartiyasi Jarqo‘rg‘on tuman qo‘mitasining birinchi kotibi. KPSS a'zosi.

Hayoti va faoliyati 
1927-yilda Oʻzbekiston SSR Surxondaryo viloyati Shoʻrchi tumani hududida tugʻilgan. Millati o'zbek.

Mehnat faoliyatini 1942-yilda mahalliy kolxozda sanoqchi sifatida boshlagan. Keyinchalik Eshniyoz Rustamov Toshkent oliy partiya maktabini tamomlab, Surxondaryo viloyati Sho‘rchi tumanida navbatma-navbat komsomol tuman qo‘mitasining ikkinchi kotibi, Ikkinchi Sho‘rchi mashina-traktor stansiyasi (MTS) boshlang‘ich partiya tashkiloti kotibi, tuman partiya qo'mitasi kotibi, tuman ijroiya qo'mitasi raisining o'rinbosari, Kalinin kolxozining raisi, O'zbekiston Kommunistik partiyasi Shurchi tuman qo'mitasining birinchi kotibi lavozimlarida ishlashni davom ettirdi.

U barcha lavozimlarda o‘zini mashaqqatli mehnatga safarbar etishga qodir rahbar sifatida namoyon etdi. 1973-yilda Sho‘rchi tumani paxtakorlari tomonidan olingan rekord darajadagi “oq oltin” hosili uchun uch marta turli xil ordenlar, jumladan, Lenin ordeni bilan taqdirlangan.

Eshniyoz Rustamov 1973-yilda Jarqo‘rg‘on agrar tumani partiya tashkilotiga rahbarlik qildi. U O‘zbekiston Kompartiyasi Jarqo‘rg‘on tuman qo‘mitasining birinchi kotibi sifatida to'qqizinchi besh yillik (1971—1975) va o'ninchi besh yillik reja ko‘rsatkichlarini (1976—1981) muvaffaqiyatli bajarishda katta mehnat qildi.

SSSR Oliy Soveti Prezidiumining 1982-yil 5-martdagi Farmoni bilan paxta va boshqa qishloq xoʻjaligi mahsulotlarini yetishtirish va sotishni koʻpaytirish boʻyicha rejalar va sotsialistik majburiyatlarni bajarishda koʻrsatilgan yuksak natijalar va mehnat qahramonliklari uchun1981-yilda Rustamov Eshniyoz Sotsialistik Mehnat Qahramoni unvoni bilan Lenin ordeni va “O‘roq va bolg'a” oltin medali bilan taqdirlangan. IX—X-chaqiriqlar (1975—1985) Oʻzbekiston SSR Oliy Soveti deputati etib saylangan.

Mukofotlari 
Lenin ordeni (12.10.1973; 05.03.1982); 

Oktyabr inqilobi (04.08.1971); 

Mehnat Qizil Bayroq (12.25.1976); 

"Shon-sharaf belgisi" ordeni " (03.01.1965);

"Mehnat jasorati uchun" (01.11.1957).

Manbalar 
Sovet Ittifoqi Kommunistik Partiyasi aʻzolari
Hurmat Belgisi ordeni sohiblari
Mehnat Qizil Bayroq ordeni sohiblari
Oktabr Inqilobi ordeni sohiblari
Lenin ordeni sohiblari
Sotsialistik Mehnat Qahramonlari
1927-yilda tugʻilganlar
Vladislav Ivanov

Vladislav Aleksandrovich Ivanov (1986-yil 24-yanvar, Narva, Estoniya SSR, SSSR) — rossiyalik futbolchi, yarim himoyachi va hujumchi ampulasida oʻynaydi.

Faoliyati 
2003-yilda Vladislav faoliyatini Estoniyaning Narva-Trans klubida boshlagan. 2008-yilda futbolchi „Karpati“ jamoasiga ijaraga berilgan, lekin hech qachon klub tarkibida maydonga tushmagan. 2009-yilda u „Levadiya“ bilan Estoniya chempioni boʻlgan. 2010-yilda u Tripolidan Gretsiyaning „Asteras“ jamoasiga koʻchib oʻtgan, ammo jamoada birorta ham oʻyin oʻtkazmasdan, 2011-yilda „Iliupoli“ jamoasiga ijaraga berilgan. Bu jamoadan keyin esa Moskvaning „Torpedo“ klubiga oʻtgan. 2012-yilda u 23 ta gol urib, Estoniya chempionatining eng yaxshi toʻpurariga aylangan. 2013-yilning 27-fevralida futbolchi Luch-Energiya klubi bilan shartnoma imzolagan. 2014-yilda u Estoniyaning „Levadiya“ klubida hujumchi sifatida oʻynagan, avgust oyi oxirida klubni tark etgan. Estoniya chempionatining oʻsha mavsumida Ivanov klubning eng yaxshi toʻpurari boʻlgan. Mavsum davomida futbolchi 19 ta gol urishga muvaffaq boʻlgan. 2015-yilda Oʻzbekiston Super ligasining Mashʼal klubi bilan shartnoma imzolagan.

2016-yilning mart oyida futbolchi Estoniyaning Narva-Trans klubiga qaytgan va jamoa bir yillik shartnoma imzolagan. Oʻsha yilning iyul oyida ivanov "Jarve" klubiga oʻtgan. Ammo futbolchi yangi jamoa tarkibida biror marta maydonga tushmagan.

Faoliyatining soʻnggi yillarida Ivanov futzal oʻzini koʻrsatgan, bundan tashqari professional futbolda quyi liga klublarida ham oʻynagan.

Yutuqlari

Jamoaviy yutuqlari 
— Estoniya chempioni: 2009-yil

— Estoniya chempionatining kumush medali sovrindori (2) : 2006, 2010

— Estoniya kubogi sohibi: 2009—2010

— Estoniya kubogi finalchisi: 2006—2007

— Estoniya Superkubogi sohibi (2) : 2007, 2010

— Rossiya Ikkinchi divizionining „Sharq“ zonasi gʻolibi : 2012—2013

Shaxsiy yutuqlari 

 Estoniya chempionatining eng yaxshi toʻpurari: 2012-yil

Manbalar 

1986-yilda tugʻilganlar
24-yanvarda tugʻilganlar
Yashayotgan insonlar
Rossiya futbolchilari
Estoniyalik futbolchilar
Mashʼal klubi futbolchilari
O‘zbekistondagi futbol legionerlari
Pāvels Davidovs

Pavel Davydov (1980-yil 30-dekabr, Riga) — latviyalik futbolchi, darvozabon ampulasida oʻynaydi.

Biografiyasi 
Yoshligida u Skonto Metals, Auda va Avots klublarida oʻynagan. U Latviya Premyer-ligasida debyutini 2001-yilda „Ventspils“ safida oʻtkazgan va har mavsumda bitta oʻyin oʻtkazgan. 2002-yilda u Ouda tarkibida oliy ligada 10 ta oʻyin oʻtkazgan.

2003-yilda u birinchi marta xorij klubi — Litvaning „Ekranas“ klubiga oʻtgan, lekin Litva chempionatida faqat bitta oʻyin oʻtkazgan.

Keyin u Latviyada „Dinaburg“ jamoasida, 2004-yilning oʻrtalaridan esa yana „Ventspils“ jamoasida oʻynay boshlagan. 2005-yilda u 28 ta jamoaviy oʻyindan 15 tasida maydonga tushib, chempionatning bronza medali sohibiga aylangan. 2006-yilda „Ventspils“ birinchi marta chempion boʻlganida, Davydov darvozabonlik postini Andris Vaninga boy bergan va birorta oʻyinda maydonga tushmagan. 2007-yilda u oʻyinga qaytgan va 17 uchrashuvda maydonga tushgan, oʻsha mavsumda uning klubi mamlakat chempioniga aylangan.

2008-yilda u Daugavaga (Daugavpils) jamoasiga koʻchib oʻtgan, u yerda asosiy darvozabon boʻlgan va Latviya kubogini qoʻlga kiritgan. Ventspilsga qarshi final oʻyinida u penaltilar seriyasida raqib jamoasining birorta zarbasini oʻtkazib yuborgan. 2009-yilning birinchi yarmida u xuddi shu shaharning „Dinaburg“ klubi tarkibiga qoʻshilgan.

2009-yilning yozida u Belarusning „Shaxtyor“ (Salihorsk) klubiga oʻtgan, jamoa tarkibida 2009-yilda Belarus oliy ligasida 7 ta oʻyin oʻtkazgan. 2010-yilda u ham klub tarkibida boʻlgan. 2011-yili Oʻzbekistonning "Mash’al" jamoasi safida Oʻzbekiston chempionatida oʻynagan va 12 ta oʻyinda maydonga tushgan.

2012-yilning birinchi yarmida u Yurmala tarkibida Latviyada oʻynagan. 2012-yilning yozida u Litvaning „Suduva“ jamoasi bilan shartnoma imzolagan. Pavel jamoa tarkibida bir yarim mavsumni asosiy darvozabon sifatida oʻtkazgan, Litva chempionatining (2012) bronza medali sohibiga aylandi va Yevropa kubogi oʻyinlarida qatnashgan. 2014-yilda u Yurmalaning „Spartak“ klubiga koʻchib oʻtgan va u yerda darvozabon sifatida oʻynashdan tashqari, italiyalik bosh murabbiy Fabio Mikarellining yordamchisi boʻlgan.

Faoliyatining yakunida mavsumning yarmini Belarus birinchi ligasida „Smorgon“ safida, Latviya oliy ligasida esa „Daugavpils“ safida oʻtkazgan. 2016-yilgi mavsum oxirida u faoliyatini yakunlagan.

Manbalar 

1980-yilda tugʻilganlar
30-dekabrda tugʻilganlar
Yashayotgan insonlar
Latviyalik futbolchilar
Mashʼal klubi futbolchilari
Oʻzbekistondagi chet ellik erkak futbolchilar
Safar Jumayev

Safar Jumayev - Sovet iqtisodiy, davlat va siyosiy arbobi, Sotsialistik Mehnat Qahramoni. 1945 yildan KPSS aʼzosi. Tojikiston SSR Kolxozobod tumani Karl Marks nomidagi kolxoz raisi.

Hayoti va faoliyati 
U 1918-yil 14-dekabrda Surxondaryo viloyati Shoʻrchi tumanidagi Ayalma qishlogʻida tugʻilgan. Millati oʻzbek. Mehnat faoliyatini 1936-yilda Oʻzbekiston SSR Jarqoʻrgʻon tumanidagi „Zarbdor“ kolxozida xronometr sifatida boshlagan. Soʻngra Tojikiston SSRning Kolxozobod tumanidagi (hozirgi Tojikiston Jaloliddin Balxiy tumani) „Paxta-Orol“ kolxozi boshqaruvi kotibi boʻlib ishlagan.

1939—1946-yillarda Qizil Armiya safida xizmat qilgan. Ulugʻ Vatan urushi qatnashchisi. 1945-yilda u KPSS aʼzoligiga qabul qilindi.

1947-yildan Oqjar qishloq Soveti kotibi, ijroiya qoʻmitasi raisi, Kolxozobod tuman ijroiya qoʻmitasining paxtachilik boʻlimi boshligʻi, SSSR Tayyorgarlik vazirligining Kolxozobod tumani boʻyicha ruxsatnomasi boʻyicha ishlagan. Kolxozobod mashina-traktor stansiyasi (MTS) boshlangʻich partiya tashkiloti kotibi, partiya tuman qoʻmitasining Kolxozobod zonasi MTS kotibi. Paxtachilikni rivojlantirishda erishgan muvaffaqiyatlari uchun 1957-yilda „Hurmat belgisi“, 1965-yildan Lenin ordeni bilan taqdirlangan.

1969-yildan Kolxozobod tumanidagi Karl Marks nomidagi kolxoz boshqaruvi raisi. Safar Jumayev Tojikiston SSRda qishloq xoʻjaligi ishlab chiqarishining tashkilotchilaridan biri edi. Sakkizinchi besh yillik (1966—1970) yillarida paxtachilikdagi yuqori koʻrsatkichlari uchun Oktyabr inqilobi ordeni bilan taqdirlangan.

SSSR Oliy Soveti Prezidiumining 1973-yil 10-dekabrdagi Farmoni bilan Butunittifoq sotsialistik musobaqasida erishilgan katta muvaffaqiyatlar va paxta, gʻalla yetishtirish va sotishni koʻpaytirish boʻyicha majburiyatlarni bajarishda koʻrsatilgan mehnat jasorati uchun 1973-yilda Jumayev Safar Lenin ordeni va „Oʻroq va bolgʻa“ oltin medali hamda Sotsialistik Mehnat Qahramoni unvoni bilan taqdirlangan.

U Karl Marks nomidagi kolxozni muvaffaqiyatli boshqarishda davom etdi. 1978-yilda paxta yetishtirish va davlatga sotishni koʻpaytirish boʻyicha reja va sotsialistik majburiyatlarni bajarishdagi mehnat jasorati uchun „Mehnat Qizil Bayroq“ ordeni bilan taqdirlandi.

Tojikiston Kommunistik partiyasi Markaziy Komiteti aʼzosi. Tojikiston SSR Oliy Sovetining VI—IX-chaqiriqlari (1963—1980) deputati etib saylangan. 1991-yil iyul oyida Tojikistonning Xatlon viloyati Jaloliddin Balxiy tumani vafot etdi.

Mukofotlari 
Lenin ordeni (1973-yil 4-mart, 1973-yil 12-oktabr);

Oktyabr inqilobi (1971-yil 4-avgust);

2-darajali Vatan urushi (1985-yil 3-noyabr);

Mehnat Qizil Bayroq ordeni (1978-yil 20-fevral);

„Faxriy nishon“ (1957-yil 17-yanvar);

SSSR VDNKhning 8 ta medali;

Tojikiston SSR Oliy Kengashi Prezidiumining diplomi.

Manbalar 
Hurmat Belgisi ordeni sohiblari
Mehnat Qizil Bayroq ordeni sohiblari
Vatan urushi 2-darajali ordeni sohiblari
Oktabr Inqilobi ordeni sohiblari
Lenin ordeni sohiblari
Sotsialistik Mehnat Qahramonlari
1991-yilda vafot etganlar
1918-yilda tugʻilganlar